สวัสดีค้ะ. คือหนูฉีดยาคุมคุม3เดือน เเต่เดือนเเรกประจำเดือนไม่มา พอเดือน2ประจำเดือนมาเเต่เป็นสีดำ เเล้วก็มาประมาณ20กว่าวัน คือผิดปกติ หรือว่าปกติค้ะ เเล้วมีเพศสัมพันธุ์กับเเฟนประจำค้ะ เกี่ยวกันไหมค้ะ
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือน ี่พบได้บ่อยคือ การมีเลือดออกกะปริดกะปรอย หรืออาจมีประจำเดือนมาบ่อย มานานกว่าปกติ หรืออาจทำให้ประจำเดือนขาดหายไปได้ดังนั้น การที่ไม่มีประจำเดือนมาในเดือนแรก แล้วต่อมามีเลือดสีดำออกมานาน 20 วัน ก็น่าจะเป็นผลข้างเคียงของยาฉีดได้ แนะนำควรสังเกตอาการไปก่อน หากเลือดที่ออกมีปริมาณไม่มาก ไม่มีปวดท้องน้อยรุนแรง ไม่มีตกขาวที่ผิดปกติ และเลือดค่อยๆ ออกน้อยลงจนหายไป ก็ถือว่าไม่ได้อันตรายอะไร ไม่จำเป็นต้องทำอะไรเพิ่มแต่หากเลือดที่ออกมีปริมาณมาก หรือยังคงออกทุกวัน ไม่มีแนวโน้มที่จะลดลง หรือมีปวดท้องน้อยมาก หรือมีตกขาวที่ผิดปกติ ก็ควรไปพยสูติ-นรีแพทย์ค่ะ โดยอาจเกิดจากมีมดลูกอักเสบ เกิดการตั้งครรภ์แล้วแท้ง เป็นต้น